ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043920 
ขอให้แก้ไขปัญหาการจอดรถกีดขวางการจราจร บริเวณด้านหน้าอาคารพาณิชย์บริษัท... (ระบุตามผู้ร้องแจ้ง) หมู่บ้านอรุณธร ถนนสุขาภิบาล 5 ซอย 45 แขวงออเงิน เขตสายไหม กรุงเทพมหานคร จุดสังเกตอยู่ใกล้กับป้อมรักษาความปลอดภัย (รปภ.) ของหมู่บ้านอรุณธร ระยะทางประมาณ 100 เมตร บริษัทดังกล่าวจะอยู่มุมทางด้านขวามือ (ไม่ทราบรายละเอียดเจ้าของบริษัทดังกล่าว)  เนื่องจากผู้ร้องแจ้งว่าในพื้นที่ดังกล่าวปากทางเข้าหมู่บ้านจะมีรถบรรทุกขนาดเล็กประมาณ 5 คัน และรถกระบะประมาณ 2-3 คัน และตรงข้ามยังมีบริษัท (ไม่ทราบชื่อ) จอดรถกระบะประมาณ 3 คัน ซึ่งเป็นการจอดรถกีดขวางการจราจร รุกล้ำมาในถนนของหมู่บ้านอรุณธร โดยเป็นการจอดรถแบบแนวตั้ง มิได้จอดในแนวนอน บริเวณด้านหน้ารถจะหันเข้าหาอาคารพาณิชย์ดังกล่าว และด้านท้ายรถหันไปทางถนน ทำให้รุกล้ำเข้าไปยังถนนเส้นหลักของหมู่บ้านฯ อีกทั้งถนนในหมู่บ้านฯ มี 2 ช่องทางการจราจร ทำให้ผู้ร้องและประชาชนในพื้นที่แทบจะใช้รถวิ่งสัญจรผ่านไม่ได้แล้ว ประสบปัญหาในลักษณะดังกล่าวมาโดยตลอด ซึ่งหมู่บ้านดังกล่าวเป็นหมู่บ้านขนาดใหญ่มีประชาชนอาศัยอยู่เป็นจำนวนมากและผู้ร้องแจ้งว่าทางหมูบ้านฯจะมีที่จอดรถสำหรับลูกบ้านให้เข้าไปจอดได้แต่ต้องชำระค่าจอดรถ 10 บาท (สิบบาทถ้วน) ต่อวัน โดยบริษัทดังกล่าวซึ่งห่างจากพื้นที่จอดรถในหมู่บ้านฯเพียงแค่ 5 ก้าวเท่านั้นแต่กลับไม่นำรถยนต์ดังกล่าวเข้าไปจอด (ระบุตามผู้ร้องแจ้ง) ประสบปัญหามาอย่างน้อยประมาณ 2 ปีแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่เข้าไปตรวจสอบและแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป ประกอบกับผู้ร้องประสงค์ให้สำนักงานเขตสายไหมเข้ามาดูแลในพื้นที่ดังกล่าวด้วย (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata